Maksullisen lomituksen kannustin

Ohje kuntatuen hakemiseen, jos käytit maksullista maatalouslomitusta

Vuosilomaan oikeutetut maatalousyrittäjät voivat saada maksullista lomittaja-

apua entisin ehdoin tuettuun hintaan 120 tuntia vuodessa joko kokonaisina päivinä tai yksittäisinä tunteina. Enimmäismäärä on henkilökohtainen, joten jokaisella tilalta vuosilomaan oikeutetulla henkilöllä on erikseen mahdollisuus tuettuun maksulliseen lomittaja-apuun 120 tunnilta.

Myös ne maatalousyrittäjät, jotka järjestävät lomituksensa itse, voivat saada maksullista lomituspalvelua.

Maksullista lomitusapua haetaan omasta paikallisyksiköstä (Rantasalmen lomituspalvelut), joka laskuttaa tuettua maksullista lomitusta käyttänyttä yrittäjää Melan määräämällä tuntihinnalla huomioimatta mahdollista kunnan tukea.

Maatalousyrittäjä voi hakea kunnan tukea jälkikäteen maksettua laskua vastaan Sulkavan kunnalta. Maksullisen lomituksen Sulkavan kunnan kannustin on 7,09 €/lomitustunti.

Tukea on saatavissa niin kauan kuin varattu määräraha riittää. Tuki on arvioitu riittävän 1400 lomitustunnille.

Näin haet tukea:

Tukea haettaessa on täytettävä maksullisen maatalouslomituksen kuntakohtaisen kannustimen hakemus ja liitettävä mukaan maksutositteet käytetystä maksullisesta lomitusavusta.

Hakemus ja tarvittavat liitteet toimitetaan Sulkavan kunnan maataloustoimeen, os. PL 25, 58701 Sulkava

Tukihakemuksia on saatavilla Sulkava kunnasta tai ladattavissa osoitteessa www.sulkava.fi.